El grup HRJove ha entregat part de la recaptació del Jove Talent a l'ONG SOS Animals Sagunt
09 de juliol 2018

![](/media/sc3f1v0n/80c_imagen.jpg)  

  

El grup HRJOVE és un grup de participació de la regidoria de Joventut en el qual jóvens matriculats en primer i segon de l'ESO proposen, suggerixen i treballen perquè els drets de la infància es tinguen en compte en tots els aspectes municipals, a través del Consell Municipal de la Infància i Adolescència de la Ciutat de Sagunt. La seua labor en els últims anys ha sigut clau a l'hora d'elaborar el Pla de Joventut i, a més, són els responsables de realitzar un seguiment i fiscalització perquè les propostes d'este Pla es complisquen.

  

![](/media/0z2kpvhw/80-c_cartel.jpg)  
  

Dins de les reunions i formació que reben, l'any passat van fer un projecte formatiu de cooperativisme on la part pràctica del projecte va culminar amb la realització d'un concurs de talent anomenat JOVE TALENT, que es va realitzar el passat 4 de març, amb una finalitat solidària que van decidir donar a l'Associació SOS Animals Sagunt. En la gala van recaptar un total de 134 euros dels quals el 30% ha sigut donat a l'ONG animalista local. La resta servirà per a finançar part del projecte de cooperativisme que té en marxa este grup de jóvens.​​  

​​​

*   [](http://www.facebook.com/sharer.php?u=https://aytosagunto.es/va/actualitat/el-grup-hrjove-ha-entregat-part-de-la-recaptacio-del-jove-talent-a-l-ong-sos-animals-sagunt/ "Facebook")
*   [](http://twitter.com/share?url=https://aytosagunto.es/va/actualitat/el-grup-hrjove-ha-entregat-part-de-la-recaptacio-del-jove-talent-a-l-ong-sos-animals-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-grup-hrjove-ha-entregat-part-de-la-recaptacio-del-jove-talent-a-l-ong-sos-animals-sagunt/ "Linked In")
*   [](mailto:?body=https://aytosagunto.es/va/actualitat/el-grup-hrjove-ha-entregat-part-de-la-recaptacio-del-jove-talent-a-l-ong-sos-animals-sagunt/)